***Позив за учешће у јавној расправи о Нацрту (Предлогу) Плана јавног здравља Општине Топола за период 2022-2026***

Датум: 17.10.2022. године,

Поштоване грађанке и грађани,

Општина Топола у процесу израде Плана јавног здравља Општине Топола за период 2022-2026 година, након прибављених података, анкетирања и консултација са релевантним друштвеним групама, институцијама и удружењима грађана организује догађај јавне расправе о Нацрту (Предлогу) Плана јавног здравља Општине Топола, на коме ће представити Нацрт (Предлог) Плана јавног здравља Општине Топола за период 2022-2026 година.

На догађај јавне расправе се позивају представници стручне јавности, представници организација цивилног друштва, предузетника, представници установа, као и сви заинтересовани грађани и грађанке Општине Топола.

Користимо ову прилику да Вас позовемо да присуствујете догађају јавне расправе дана  **26.10.2022.године**, од **11,00 часова до 13,00 часова** у просторији Скупштинске сале општине Топола, број 20, ул.Булевар Краља Александра I број 9 у Тополи.

Програм јавне расправе садржи:

* Уводну реч
* Представљање Нацрта (Предлога) Плана јавног здравља Општине Топола за период 2022-2026 година
* Дискусија и закључак

Са Нацртом (Предлогом) Плана јавног здравља Општине Топола за период 2022-2026 година можете се упознати на званичном сајту општине Топола [**www.topola.rs**](http://www.topola.rs)

Имајући у виду аспект транспарентности, потребно је да ако имате коментаре, примедбе, сугестије и друго мишљење исте пошаљете (у слободној форми), са кратким образложењем на следеће електронске адресе најдаље **до 01.11.2022. године ( 15,00 сати**):

*ler@topola.com*

*margaretazivanovic@topola.com*

*marijaobradovic@topola.com*

*djordjegligorijevic@topola.com*

*milenac@topola.com*

или предате у писаној форми на писарници општине Топола **најдаље до 01.11.2022.године (15,00 часова).**

На основу ваших предлога, примедби и сугестија Комисија за спровођење јавне расправе сачиниће извештај о спроведеној јавној расправи.

На овај начин Општина Топола укључује грађане и грађанке у процес израде Плана јавног здравља Општине Топола за период 2022-2026 година као важног документа за развој наше локалне заједнице.

С поштовањем,

Комисија за спровођење Јавне расправе

О Нацрту (Предлогу) Плана јавног здравља

Општине Топола за период 2022-2026 година